ธปท.ตื่นศึกษาผลกระทบเงินดิจิทัลLibraของFacebook
ธปท ตั้งคณะทำงานศึกษา Libra และพร้อมหารือหน่วยงานที่เกี่ยวข้อง
5 ก.ค. 2562

ธปท ตั้งคณะทำงานศึกษา Libra และพร้อมหารือหน่วยงานที่เกี่ยวข้อง
น.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า ธปท. เข้าใจความพยายามของ Facebook ที่ต้องการแก้ pain point เรื่อง ระบบการชำระเงินและการโอนเงินระหว่างประเทศให้สะดวกรวดเร็วไปทั่วโลก เพื่อเพิ่มโอกาสให้คนทั่วโลกสามารถเข้าถึงบริการทางการเงินได้ง่ายขึ้น และช่วยลดต้นทุนการทำธุรกรรมต่างๆ
อย่างไรก็ตาม ธปท. คงต้องพิจารณาในมิติอื่นๆด้วย ทั้งในด้านความมั่นคง ความมีเสถียรภาพของมูลค่า Libra กลไกการเงินต่างๆ รวมถึงการดูแลประชาชนที่อาจมีจากการถูกหลอกลวงให้ลงทุน จึงขอให้ประชาชนศึกษาทำความเข้าใจก่อนลงทุนต่างๆ อย่าหลงเชื่อหากมีคนชักชวนลงทุน
ขณะนี้ ธปท. ได้มีการตั้งคณะทำงานขึ้นมาศึกษาเรื่อง stable coin – Libra โดยเฉพาะ และคณะทำงานฯ ได้มีการหารือร่วมกับหน่วยงานภาครัฐที่เกี่ยวข้อง เช่น กลต. และธนาคารกลางอื่นๆ อย่างใกล้ชิด เนื่องจาก ธปท. เห็นว่า Libra ถือเป็น global issue ซึ่งแต่ละประเทศคงต้องหารือกัน โดยได้มีการติดต่อ Facebook หารือในเร็วๆ นี้ เพื่อดูความชัดเจนของกลไกต่างๆ รวมทั้งแนวทางการกำกับดูแลของประเทศต่างๆ